Exqrch/javanese-Komodo-pixelgpt huggingface dataset:
Sanèsipun nyponsori serangan gerilya dhumateng Israèl (asring nglangkungi tlatah Yordania), Suriah ugi miwiti némbak (nganggé mortir tlatah wétan-lèr Galilee saking Dhataran Inggil Golan, minangka péranganing rebat unggul tlatah demiliterisasi ("Demilitarized Zone" (DMZ)), ingkang dipunaken déning Israèl lan Suriah
Suriah ndakwa manawi Israèl tansah ngganggu para among tani Arab wonten ing DMZ, lan némbaki posisi militèr Suriah, kamangka traktor-traktor Israèl nanemi tlatah Arab ingkang wonten ing DMZ, dipunréncangi déning wadyabala Israèl ingkang kanthi boten sah dipungelar wonten ing tlatah punika
Suriah lapur dhumateng Dewan Keamanan (PBB) manawi pangrisakan makam saubengipun garis démarkasi punika karepipun Israèl kanggé ningkataken kategangan kanggé alesan badhé nyerang Siria lan miyaraken tlatah ingkang dipunkuwaosi wonten ing DMZ kanthi ngicalaken hak para wong tani Arab ing mrika
Suriah mratélaaken manawi sawenèh témbakan saking Suriah punika wujud walesan tumrap témbakan provokatif Israèl dhumateng para among tani Arab utawi pos-pos militèr Suriah.
Penarikan mundur Pasukan PBB
Sekjen PBB U Thant, nyobi ngrundhingaken bab punika kaliyan pamaréntah Mesir, nanging wonten ing tanggal 18 Mèi Mantri Luar Negeri Mesir ngaturi pirsa dhumateng nagari-nagari ingkang gadhah wadyabala wonten ing UNEF, manawi tugas UNEF ing Mesir lan Gaza sampun dipunendhegaken, wadyabala kedah énggal késah
Pamaréntah India lan Yugoslavia mutusaken narik mundur pasukanipun saking UNEF, badhé menapa kémawon keputusanipun U Thant
Sementawis U Thant ngusulaken supados wadyabala UNEF dipungelar malih wonten ing tlatah tapel wates ing nglebet tlatah Israèl, nanging Israèl boten sarujuk, kanthi alesan manawi kontingen PBB saking nagari-nagari ingkang mengsahi Israèl mangké badhé ngalang-alangi respon wadyabala Israèl dhumateng serangan Mesir tinimbang ngalang-alangi serangan wadyabala Mesir
Tanggal 22 Mèi, Mesir ngumumaken manawi Selat Tiran badhé dipuntutup kanggé sadaya kapal kanthi gendéra Israèl utawi ngamot material strategis, wiwit tanggal 23 Mèi
Republik Arab Mesir sampun netepaken wiyaripun seganten teritorial 12 mil seganten, sumbut kaliyan pasal 5 Ordinance 18 Januari 1951 ingkang dipun éwahi déning Dekrit tanggal 17 Fèbruari 1958, rujuk kaliyan pasal 3 UNCLOS (United Nations Convention on the Law of the Sea)
Sementawis pasal 23 UNCLOS mratélaaken manawi kapal-kapal ingkang migunaaken hak liwat damai nglangkungi seganten teritorial, kedah gadhah dhokumèn lan ngakeni aturan mirunggan ingkang dipuntetepaken déning perjanjian internasional, kamangka pamaréntah Mesir ngumumaken manawi kapal-kapal wau kedah pikantuk palilah sadèrèngipun mlebet seganten teritorial Mesir
Negari-nagari Arab boten ngakeni hak Israèl nglangkungi selat, amargi Israèl boten ndhèrèk napakastani Konvensi Seganten Teritorial utawi ("Convention on the Territorial Sea and Contiguous Zone"), mliginipun pasal 16(4) ingkang maringi hak dhumateng Israèl
Sanajan makaten, sampun dados kabiasaan internasional manawi kapal saking pundi kémawon gadhah hak lintas damai langkung ing seganten teritorial
Salami wulan Mèi lan Juni, pamaréntah Israèl ngupayaaken supados Yordania boten ndhèrèk perang; supados boten dipunkepung saking pundhi-pundhi lan boten kepéngin rundhingan kaliyan kang ndunungi Palestina saking tlatah Gisik Kilèn
Gerakan wiwitan Israèl ingkang paling wigati wujud serangan kejut tangkal (preemptive surprise attack) dhumateng Bala langit (Angkatan Udara) Mesir
Bala Langit Mesir punika ingkang paling ageng lan modern ing antawis wadyabala Arab, wujud kinten-kinten 450 montor mabur tempur (combat aircraft), sadaya damelan Soviet lan kalebet taksih énggal
Ingkang dados perhatosan lan sasaran serangan Israèl inggih punika 30 Tupolev Tu-16|Tu-16 “Badger” pembom medium, ingkang saged ndamel karisakan ageng tumrap Israèl
Tanggal 5 Juni jam 7:45 wekdal Israèl, nalika siriné pertahanan ing saindhenging Israèl, bala langit Israèl (IAF) ngluncuraken Operasi Focus ("Moked")
Sedaya kakuatan langit Israèl wujud watawis 200 operational jet mabur ninggalaken langit Israèl kanggé nyerang lapang terbang Mesir
Infrastruktur pertahanan Mesir nalika samanten awon sanget, lan boten wonten montor mabur tempur ingkang dipunsingitaken wonten bunker
Montor mabur tempur Israèl muter rumiyin langkung saknginggilipun seganten Mediterranean sadèrèngipun ménggok tumuju Mesir
Sementawis punika, wadyabala Mesir malah nutup pertahanan udara amargi kuwatir serangan gerilyawan pembrontak némbak pesawatipun Marsekal Amer lan Lt-Jendral
Sidqi Mahmoud, ingkang nembé mabur saking al Maza tumuju dhumateng Bir Tamada ing Sinai badhé manggihi para komandan wadyabala ingkang wonten ing mrika.
Nanging bab punika boten wonten bédanipun amargi juru anggegana-juru anggegana Israèl mabur sakngandhapipun jangkauan radar Mesir lan sakngandhapipun jangkauan témbakan bateré misil anti montor mabur SA-2
Pasukan Israèl nganggé strategi serangan campuran, ngebom lan strafing (témbakan senapan mesin saking montor mabur),sarta bom dipundhawahaken wonten ing landhas pacu saéngga boten sage d dipunanggé lan nggampilaken serangan Israèl salajengipun
Serangan punika kasil langkung saking ingkang dipunkarepaken, saged ngagètaken Mesir lan ngrisak amèh sadaya kakiatan bala langit Mesir ing dharatan, kanthi kurban wnten péhak Israèl namung sakedhik.
Langkung saking 300 montor mabur Mesir risak lan 100 juru anggeganaipun kaperjaya
Péhak Israèl kicalan 19 montor mabur, kathahipun amargi sabab operational kados karisakan mesin, kacilakan lan sapanunggilipun
Lurung Gaza lan Ujung Sinai
Pasukan Mesir madeg saking pitung divisi: sekawan Divisi lapis waja, kalih Divisi infantri, lan satunggal Infantri mekanisasi
Sedaya, Mesir gadhah kinten-kinten 100,000 wadyabala lan 900-950 tank wonten ing Sinai, dipunbiyantu déning 1,100 APC lan 1,000 gaman mriem artilleri
Susunan tempur kados makaten punika dhedhasar dhoktrin Soviet, ingkang ngginakaken ékan lapis waja ing "kedalaman strategis" kanggé mujudaken pertahanan dinamis, sementawis ékan infantri dipundhapuk kanggé ngadhepi mengsah wonten ing pertempuran pertahanan
Israèl Israèl (basa Ibrani מדינת ישראל "Medinat Yishra'el", Arab "Dawlat Isrā'īl") iku nagara ing Timur Tengah, kang diubengi déning Sagara Tengah, Libanon, Suriah, Yordania, Mesir lan ara-ara wedhi Sinai
Saliyané iku Israèl uga diubengi rong laladan otoritas Palèstina: Lurung Gaza lan Gisik Kulon
Ing pangertèn Alkitab, Israèl iku arané karajan lor; karajan kidul iku Yehuda
Kanthi populasi 7,28 yuta jiwa, Israèl minangka siji-sijiné nagara Yahudi ing donya
Saliyané iku, ana uga sawatara golongan ètnis minoritas liyané, yaiku ètnis Arab kang duwé warganagara Israèl, sarta golongan-golongan kaagamaan liyané kaya Muslim, Kristen, Druze, Samaritan, lan sapanunggalané
Madegé nagara modhèren Israèl dhedhasar konsèp "Lemah Israèl" ("Eretz Yishra'el"), sawijining konsèp pusat Yudaisme wiwit jaman kuna, kang uga minangka pusat wewengkon Karajan Yehuda kuna
Sawisé Perang Donya I, Liga Bangsa-Bangsa nyetujoni Mandat Britania tumrap Palestina minangka "nagara wong Yahudi"
Ing taun 1947, PBB nyetujoni Pembagian Palestina dadi rong nagara, yaiku siji nagara Yahudi lan siji nagara Arab
Tanggal 14 Mèi 1948, Israèl mroklamasèkaké kamardikané lan iki banjur dadi paprangan karo nagara-nagara Arab ing saubengé kang nulak rencana pembagéyan iki
Israèl sabanjuré menang perang iki lan ngukuhaké kamardikané
Saka perang iki uga, Israèl kasil njembaraké wates wewengkon nagarané ngluwihi wates wewengkon kang ditemtokaké déning Rencana Pembagian Palestina
Wiwit wektu iku, Israèl terus memungsuhan karo nagara-nagara Arab tanggané, njalari perang kang ora lèrèn-lèrèn nganti saiki
Wiwit pambentukan Nagara Israèl, wates nagara Israèl lan hak Israèl kanggo madeg wis dadi pasulayan, mligi déning nagara Arab lan para pangungsi Palestina
Israèl wis nandhatangani perjanjèan damai karo Mesir lan Yordania, nanging usaha perdamaian antara Palestina lan Israèl nganti saiki durung kasil
Israèl minangka nagara dhémokrasi kanthi sistem papréntahan parlementer lan hak pilih universal
Nayakotama Israèl njabat dadi kepala papréntahan lan Knesset minangka badan lègislatif Israèl
Sajeroning bab prodhuk domèstik bruto, ékonomi nagara iki ana ing peringkat angka 44 ing donya
Israèl duwé peringkat Indèks Pembangunan Manungsa, kabébasan pèrs, lan daya saing ékonomi kang paling dhuwur dibandingaké karo nagara-nagara Arab ing saubengé
Miturut ukum nagara Israèl, kutha krajan Israèl yaiku Yerusalem, (kutha krajan sadurungé kutha Tel Aviv)
Sanadyan mangkono badan PBB lan akèh nagara ing donya ora ngakoni
"Deleng uga Distrik ing Israèl" Pamérangan administratif
Israèl iku dipérang dadi 6 dhistrik
Banjur saben dhistrik dipérang dadi sawatara subdhistrik manèh.
Hatikvah Hatikvah iku lagu kabangsané Israèl
Tembung Ibrani iki tegesé kanthi barès utawa lèterlek iku "Pangarepan"
Lirik "Hatikvah" dianggit déning Naphtali Herz Imber (1856-1909) ing Jassy taun 1878
Dhèwèké asalé saka Galisia (saiki ing Polen, Rumania lan Ukraina)
Nalika Proklamasi Kamardikan Israèl ing taun 1948, lagu iki didadèkaké lagu kabangsan Israèl kanthi ora resmi
Tèks lagu Hatikvah ditulis déning sawijining pujangga Yahudi Naphtali Herz Imber ing taun 1878 kang asalé saka Zolochiv, Galisia, saiki ing Ukraina
Tèksé iku kawangun saka sangang pupuh lan judhulé "Tikvateynu" sarta tegesé "Pangarep kita"
Ing tembang iki Imber nganggit panemuné lan pangrasané sawisé Petah Tikva, diadegaké
Petah Tikva iku salah sawijining pamukiman Yahudi kapisan kang diadegaké ing Palestina Ottoman
Lelagon iki dibabar sapisané ing buku Imber kang duwé irah-irahan "Barkai" ("Lintang Ésuk")
Sawisé iku tembang iki diangkat dadi laguné Hovevei Zion lan sabanjuré laguné Gerakan Zionis nalika ing Konggrès Kapisan Zionis ing taun 1897
Tèks tembang iki banjur diowahi déning kang ndunungi Rishon LeZion lan sawisé iku uga isih bola-bali diowahi manèh
Aransemèn déning Shmuel Cohen ing taun 1888 iku mbokmanawa dhedhasar sawijining lagu rakyat Romania kang dhèwèké tau krungu nalika isih cilik ing Romania, mbokmanawa lagu "Carul cu boi" ("Gerobak Sapi") utawa "Cucuruz cu frunza-n sus" ("Jagung mawa godhong tegak")
Sadurungé pangadegé Nagara Israèl
Pamaréntah Mandat Britania naté nglarang pagelaran umum lagu iki ing taun 1919 déné tumuwuhé aktivitas anti-Zionis kang dilakoni déning wong Arab
Sawijining manten anggota Sonderkommando lapor manawa lagu iki dinyanyèkaké kanthi spontan déning wong-wong Yahudi Céko sadurungé lumebu kamar gas ing kamp konsèntrasi Auschwitz-Birkenau ing taun 1944
Nalika nyanyi lagu iki, wong-wong iki dipulasara déning para anggota Waffen SS
Diangkat minangka lagu kabangsan
Nalika nagara Israèl diadegaké ing taun 1948, Hatikvah diproklamasèkaké kanthi ora resmi minangka lagu kabangsan
Nanging lagu iki ora dadi lagu kabangsan kanthi resmi nganti November 2004, nalika Knesset utawa parlemèn Israèl ngukuhaké amandemèn ing Undhang-Undhang Gendéra lan Lambang
Sawisé iku undhang-undhang iki diarani Undhang-Undhang Gendéra, Lambang lan Lagu Kabangsan
Ing ngisor iki kapacak tèks resmi lagu kabangsan Israèl.
Ukraina Ukraina iku nagara ing Éropa Wétan
Nagara iki wewatesan karo Polandia, Rumania, Moldova, lan Transnistria ing sisih kulon, Sagara Ireng ing sisih kidul, Rusia ing sisih wétan lan Belarus ing sisih lor
Nagara iki sadurungé taun 1992 dadi wewengkoné Uni Sovyet
Kutha krajan Ukraina Kiev
Tlatah modhern Ukraina wis dipanggoni wiwiting taun 32.000 sm
Pas abad tengahan, tlatah iki dadi puser wigati kanggo kabudayan Slavia Wetan, karo nagara Rus Kiev kang kuwat mbentuk alas jatidhiri Ukraina
Sawise keterpecahane ing abad kaping-13, tlatah iki dilombakake, dikuwasani, lan dipecah-belah dening pira-pira wisesa, yaiku Lithuania, Polandia, Kasultanan Utsmaniyah, Austria-Hungaria, lan Rusia
Ana loro periode kamardikan kang kedadeyan ing abad 20, kang kapisan pinuju akir Perang Donya I lan ing masa Perang Donya II, nanging loro periode iki pucukan ing teluk lan nyawijine wewengkon-wewengkon Ukraina mlebet dadi siji, yaiku Uni Sovyet, kahanan kang kanggo tekan taun 1991, nalika Ukraina nggayuh kamardikane saka Uni Sovyet, age-age sawise pembubarane ing penghujung Perang Adhem
Sawise kamardikan, Ukraina nyatakake dhiri dadi nagara netral, nanging isih mertahanake kemitraan militer winates karo Rusia, nagara-nagara CIS liyane lan kemitraan karo NATO wiwiting taun 1994
ing taun 2000-an, pamarentah wiwit dhoyong marang NATO, lan kerjasama kang mendalam karo aliansi kang wis dianggit dening rencana nyambut gawe NATO-Ukraina kang ditapakasmani ing taun 2002
banjur disarujuki menawa kekajengan gabung menyang jero NATO didahului karo pendapat nasiyonal ing masa kang arep teka
Mantan presidhen Viktor Yanukovych nyawang cukupe taraf kerjasama paling saiki watara Ukraina lan NATO, tanpa perlu dadi anggota NATO
Ing taun 2013, protes nglawan pamarentah Yanukovych pecah ing tengahing kutha Kyiv sawise pamarentah nggawe keputusan kanggo ngandheg prajanjen asosiasi Ukraina-Uni Eropa lan njalin sesambungan ekonomi kang luwih raket karo Rusia
Keputusan iki njalari glombang demonstrasi lan protes lawase wewulanan kang sinebut Euromaidan, kang dadi puncak ing revolusi Ukraina 2014 kang pucukan ing tergulinge Yanukovych lan pembentukan pamarentah anyar
Prastawa iki nimbulake pencaplokan Krimea dening Rusia ing sasi maret 2014, lan perang ing Donbass ing sasi kang padha; kaping loro-lorone isih kadadeyan nganti mei 2016
Ing tanggal 1 Januari 2016, Ukraina gabung karo kawasan perdhagangan mardika menyeluruh lan mendalam karo Uni Eropa
Ukraina wis wiwit dhisik dadi puser cadangan pangan donya, amarga lahan pertaniane kang jembar lan subur, lan Ukraina isih dadi sawijining pengekspor paling gedhe biji-bijian ing donya
Ekonomi Ukraina kang akeh, termasuklah sektor indhustri abot kang gedhe, mligine ing bidang penerbangan lan peralatan indhustri
Ukraina iku nagara kesatuan kang arupa republik kang nganut sistem semipresidensial karo "Trias Politica": legislatif, eksekutif, lan yudhikatif
Kutha krajan lan kutha paling gedhene yaiku Kyiv
ukraina ngingu militer paling gedhe kaping loro ing Eropa, sawise Rusia, menawa personel cadangan lan paramiliter tumut diitung
Nagara iki iku dadi omah nggo 34 yuta manungsa (kalebu Krimea), 78% ing antarane yaiku wangsa Ukraina adhedhasar etnisitas, ditumuti dening wangsa Rusia kang dadi minoritas dominan (17%) uga wangsa Rumania/Moldova, Belarus, Tatar, Krimea, lan wangsa Hungaria
Basa Ukraina dadi basa resmi Ukraina; abjade yaiku Aksara Kirilik
Agama utama ing nagara iki yaiku Kristen Ortodoks, kang pengaruhi banget arsitektur, susastra, lan musik Ukraina
Ana pira-pira hipotesis kang beda ngenani etimologi Ukraina
Manut hipotesis kang luwih tuwa lan paling kasebar jembar, ukraina ateges "lemah pawatesan", sawetara iku kajian-kajian kebahasaan kang luwih nembe mendaku makna kang seje: "pertiwi" utawa "tlatah, nagara"
aing saperangan gedhe abad kaping-20, Ukraina sinebut jroning donya basa Inggris] karo diwiwiti karo siji artikel takrif, yaiku "The Ukraine"
Iki amarga tembung ukraina nduweni artii "lemah pawatesan", lan jroning basa inggris kudu didahului siji artikel; iki memper karo "Nederlanden" (Belanda), kang ateges "lemah endhep" lan sinebut jroning basa Inggirs dadi "The Netherlands"
Nanging, wiwit deklarasi kamardikan Ukraina ing 1991, panggunaan artikel takrif jero araning nagara kasebut dadi luwih arang, lan akeh pedoman gaya menghimbau kanggo ora migunakake.
Manut Duta Gedhe Amerika Serikat, William Taylor, migunakake "The Ukraine" menyiratkan keabaian kanggo kadhaulatan ukraina
Posisi resmi ukraina yaiku menawa "The Ukraine" salah, becik kanthi tata basa utawa pulitik
Posisi resmi Ukraina adalah bahwa "the Ukraine" salah, baik secara tata bahasa maupun politik
Permukiman Neanderthal ing Ukraina katon ing jero situs-situs arkeologi Moldova (43.000-45.000 SM) kang ngemot hunian kang kagawe saka balung Mammoth
Ukraina uga diduga dadi lokasi kanggo manungsa kanggo menjinakkan lan ngrawat jaran
Wektu jaman wesi, tlatah iki uga dadi papan manggon suku Kimmeri wangsa Skithia, lan wangsa Sarmatia
Ing watara 700-200 SM, tlatah iki dadi perangan saka karajan Skithia
Pendudukan manungsa modhern ing Ukraina lan laladan sawatarane diwiwiti ing taun 32.000 SM, karo bukti peradhaban Gravetium ing pegunungan Krimea
Ing taun 4.500 SM, peradhaban Kukuteni lan Tripilia kang bercorak Neolitikum tumuwuh kembang sajroning tlatah kang jembar kang mencakupi ukraina modhern kalebu Tripilia lan kabehing tlatah kali Dnieper-Dniester
ing jaman wesi, dharatan iki dipanggoni dening wangsa Kimmeri, Skithia, lan Sarmatia
Watara taun 700 sm lan 200 sm tlatah iki dadi perangan saka karajan Skithia
Banjur, koloni-koloni Yunani Kuna, Romawi Kuna, lan Imperium Bizantium, kaya Tiras, Olbia, lan Kersonesus didhirikake, diwiwiti ing abad 6 SM, ing pasisir lor-wetan ireng, lan ngembang apik tekan abad 6 masehi
Wangsa Goth manggon ing tlatah iki nanging dadi ing ngisoring pengaruh wangsa Hun wiwiting taun 370 masehi
Ing abad 7 masehi, tlatah wetan ukraina dadi puser Bulgaria raya
Ing akir abad 7, saperangan gedhe suku-suku Bulgar sumebar menyang sawetara arah, lan wangsa Khazar njupuk alih saperangan gedhe tlatah iki
"Artikel utama: Rus Kiev" Rus Kiev
Rus Kiev didhirikake dening wangsa Rus, kang asale saka Skandinavia ngliwati Ladoga lan bermukim ing Kiev wataraning taun 880 masehi
Rus Kiev kalebu perangan tengah, kulon, lan lor Ukraina modhern, Belarus, bentang-membujur ing wetan adoh Polandia lan sisih kulon Rusia modhern
Manut kronika primer kaum elit Rus ing wiwitane yaiku wong-wong Varangia saka Skandinavia
Ing abad 10 lan 11, Rus Kiev dadi nagara paling gedhe lan paling kuwat ing Eropa
Rus Kiev ndokok dhasar nggo jatidhiri kabangsan ukraina lan Rusia
Kiev, ibu kutha Ukraina modhern, dadi kutha paling wigati kanggo wangsa Rus
Wong Varangia banjur berasimilasi menyang jero populasi Slavia lan dadi perangan saka dinasti Rus kapisan, dinasti Rurik
Rus Kiev kabangun saka pira-pira kepangeranan kang dikuwasani dening para "Knyaz" ("pangeran") kang padha-padha saduluran saka dinasti Rurik, kang asring bertikai siji karo liya kanggo nguwasani Kiev
Jaman keemasan Rus Kiev diwiwiti karo bertahtane Vladimir I (980–1015), kang ngowah wangsa Rus dadi para pemeluk Kristen Ortodoks
Lawase puterane bertahta, Yaroslav kang wicaksana (1019–1054), Rus Kiev nggayuh pucuking pengembangan budaya lan kekuwatan militere
Nagara iki banjur age-age terpecah-pecah amarga kawigaten relatif kekuwatan regional bali gumregah
Sawise kebangkitan pungkasan ing ngisor wisesa Vladimir II monomakh (1113–1125) lan putera kapisanan Mstislav I saka Kiev (1125–1132), Rus Kiev terpecah-pecah dadi pira-pira kepangeranan kang padha-padha kapisah sawise Mstislav I mangkat.
Ekspansi Mongol menyang Rus ing abad 13 masehi wis ngancurake Rus Kiev
Kiev ngalami ajur total ing 1240
Ing dhuwuring tlatah Ukraina modhern, muncullah kepangeranan Halych lan Volodymyr-Volynskyi, lan digandengake dadi Halych-Volynia
Danylo Romanovych (Daniel I saka Galisia utawa Danylo Halytskyi), putera saka Roman Mstyslavych, nggabungake maneh kabeh Rus sisih kidul-kulon, kalebu Volhynia, Galisia, lan ibu kutha lawas Rus, Kiev
Danylo dimahkotai dening uskup agung kepausan ing Drohiczyn ing taun 1253 dadi raja kapisan kanggo wangsa Rus
Ing ngisor tahta Danylo, karajan Galisia–Volhynia ya iku sawijining nagara paling kuwat ing eropah tengahing sisih wetan
Miturut Sensus Ukrainia (2001), etnis Ukrainia dadi 77,8% saka populasi
Klompok penting liyane ngaku minangka etnis Rusia (17,3%); Belarus (0,6%); Moldova (0,5%); Tatar Krimea (0,5%), Bulgaria (0,4%), Hungaria (0,3%); Romania (0,3%), Polandia (0,3%); Yahudi (0,2%); Armenia (0,2%); Yunani (0,2%); lan Tatar (0,2%) Kawasan-kawasan industri di timur dan tenggara adalah yang paling banyak populasinya, dan kira-kira 67,2% populasi menetap di perkotaan
Kawasan industri ing sisih wétan lan kidul-wétan minangka sing paling padhet, lan kira-kira 67,2% saka populasi manggon ing kutha
Ukraina nduwe salah sawijining distribusi penghasilan sing paling rata adhedhasar pangukuran koefisien GINI lan rasio Palma.
Bulgari Bulgari iku nagara ing Éropa Kidul-Wétan ing Balkan
Kutha krajané yaiku Sofia
Nagara iki ing sisih lor wewatesan karo Rumania, yaiku sadawaning Kali Donau
Ing sisih kulon wewatesan karo Serbia lan Républik Makédonia Lor, sisih kidul karo Yunani lan Turki
Banjur ing sisih wétan nagara iki nduwé pasisir karo Sagara Ireng
Nagara iki kang ndunungi kira-kira 7,5 yuta jiwa lan ambané ana 110.910 km²
Taun 1987, Bulgari Kapérang dadi 9 provinsi
Wiwit taun 1999, Bulgari kapérang dadi 28 oblast ("о́бласт")
Saben "oblast" dijenengaké miturut kutha krajané
Lagu kabangsan Lagu kabangsan iku lagu sing didadèkaké simbul siji nagara utawa laladan
Lagu kabangsan racaké diatur déning ukum, nanging ora mesthi
Tuladhané lagu kabangsan Britania Raya "God Save The Queen"
Bédané lagu kabangsan karo lagu patriotik yaiku yèn lagu kabangsan dikukuhaké kanthi resmi dadi simbul siji bangsa utawa nagara
Saliyané iku lagu kabangsan racaké mung siji waé ing sajeroning nagara.
Pratélaning nagara wisésa Pratélan iki awujud pratélan nagara lan tlatah jinis liyané
Pratélan ing ngisor iki kaimpun adedhasar alfabét lan ngemot sakabèhaning nagara wisésa, nagara kanthi pangakuan winates, lan wewengkon jinis liyané
Jeneng nagara ing pratélan iki tinulis klawan cara Jawa lan cara resminé dhéwé-dhéwé
Wujudé arupa jeneng cekak (tuladha: Indhonésia) lan jeneng jangkep resmi (tuladha: Ganagara Indhonésia)
Jeneng nagara kang kamot amrih dadi rujukan kanggo nulis ing sakabèhaning proyèk Wikimédia abasa Jawa
Nagara wisésa kang ana ing pérangan iki yaiku: Nagara-nagara kanthi pangakon winates
Nagara kanthi pangakon winates ana sepuluh lan dudu minangka anggotaning PBB
Nagara cacah sepuluh iku mau ing antarané kababar ana ing ngisor iki:
Tel Aviv Tel Aviv (Ibrani: תל אביב-יפו; Arab: - "Tal Abīb-Yāfā") iku satunggiling kutha ing Israèl
Tel Aviv pernahé ing pasisir Sagara Tengah
Sing ndunungi kurang luwih 405.000 jiwa, nanging ing laladan Tel Aviv Raya kurang luwih 3,850,100 jiwa
Kutha iki saiki dadi siji karo Jaffa dadi kutha kembar Tel Aviv-Yafo
Kutha Tel Aviv iki kanthi "de facto" minangka kutha krajan Israèl
Sanajan Israèl wis minadhaké menyang Yerusalem nanging mung sethithik nagara sing ngakoni
Amerga saka iku, Yerusalem isih dadi kutha krajan "de jure" Israèl, mula akèh Kadutan Gedhé nagara-nagara ngamanca kantoré ana ing kutha iki
Ing sasi Juli 2003, pusat kutha Tel Aviv dikukuhaké déning UNESCO minangka salah siji Situs Warisan Donya, amarga arsitèkturé kanthi gaya Bauhaus
Kutha kosmopolitan iki uga duwé komunitas Arab (Palestina) sing cukup akèh sing manggon ing tlatah Jaffa
Tel Aviv duwé program kutha kembar karo 27 kutha lan kekancan ("partnership") karo kutha Los Angeles, California, USA:
Perang Sovyet-Afganistan Perang Sovyet-Afganistan iku sawijining perang sing suwéné sangang taun ing Afganistan antarané Uni Sovyet lan Afganistan wiwit wulan Dhésèmber 1979 nganti wulan Fèbruari 1989
Kang njalari perang iki ya iku invasi Uni Sovyet marang Afganistan, kang nimbulaké réaksi internasional, sarta pambrontakan mujahidin Afganistan
Sovyet mundur ing wulan Fèbruari 1989, nanging perang sadulur Afganistan isih terus lumaku.
Perang Yom Kippur Perang Yom Kippur utawi Perang Ramelan utawi Perang Oktober (Ibrani מלחמת יום הכיפורים "Milkhemet Yom HaKipurim" utawi מלחמת יום כיפור, "Milkhemet Yom Kipur"; basa Arab ; "ħarb Oktober" utawi , "ħarb Tishrin"), ugi misuwur minangka Perang Arab-Israèl 1973 lan Perang Arab-Israèl Kaping Sekawan, wiwit tanggal 6 Oktober ngantos 26 Oktober 1973, antawis Israèl lan koalisi nagari-nagari Arab ingkang dipunpandhégani déning Mesir
nagari-nagari Arab ingkang dipunpandhégani déning Mesir lan Suriah
Perang punika dipunwiwiti kanthi serangan ndadak déning Mesir lan Suriah wekdal dinten libur Yahudi Yom Kippur
Mesir lan Suriah nyebrangi garis "gencatan senjata" ing Ujung Sinai,Dhataran Inggil Golan, inggih punika ingkang dipunrebat déning Israèl nalika Perang Enem Dinten, ing taun 1967
Pasukan Mesir lan Suriah majeng mliginipun salami 24–48 jam ingkang sapisanan, sasampunipun punika momèntum lajeng éwah
Wonten minggu kaping kalih, prajurit Suriah sampun kasurung medal saking dhataran inggil Golan